138. löggjafarþing 2009–2010.

Þskj. 1102 — 626. mál.

Fyrirspurn

til dómsmála- og mannréttindaráðherra um umsókn um aðild að Evrópusambandinu.

Frá Gunnari Braga Sveinssyni.

1.	Hvaða vinnuhópar, ef einhverjir eru, innan ráðuneytisins eða undirstofnana þess fjalla um málefni tengd umsókn um aðild að Evrópusambandinu?

2.	Hversu margir starfsmenn má ætla að vinni að aðildarumsókninni innan ráðuneytisins og undirstofnana þess og hversu hátt hlutfall er það af heildarstarfsmannafjölda?

3.	Hvað er áætlað að ráðuneytið og undirstofnanir þess verji miklu fé, á þessu ári og því næsta, til vinnu vegna aðildarumsóknarinnar?

4.	Hefur starfsmönnum í ráðuneytinu eða undirstofnunum þess verið fjölgað vegna aðildar
umsóknarinnar og ef svo er, hve mörg stöðugildi er um að ræða?

5.	Hefur ráðuneytið keypt einhverja utanaðkomandi ráðgjöf vegna aðildarumsóknarinnar og ef svo er, af hverjum var sú ráðgjöf keypt og hversu mikill var kostnaðurinn við það?

6.	Liggur fyrir hvaða skipulagsbreytingar á stjórnsýslu þeirri sem undir ráðuneytið heyrir þurfa að vera komnar til framkvæmda áður en til aðildar kemur til að uppfylla kröfur Evrópusambandsins? Óskað er eftir upplýsingum um breytingar sem eru fyrirsjánlegar þrátt fyrir að heildarumfang þeirra liggi ekki fyrir.

Skriflegt svar óskast.